CELEX: 32014D0023
Language: ro
Date: 2014-01-20 00:00:00
Title: Decizia 2014/23/PESC a Consiliului din 20 ianuarie 2014 de abrogare a Deciziei 2013/350/PESC de modificare și de prelungire a mandatului Reprezentantului Special al Uniunii Europene pentru procesul de pace în Orientul Mijlociu

21.1.2014   
            
            
               RO
            
            
               Jurnalul Oficial al Uniunii Europene
            
            
               L 16/31
            
         
      DECIZIA 2014/23/PESC A CONSILIULUI
   
   din 20 ianuarie 2014
   de abrogare a Deciziei 2013/350/PESC de modificare și de prelungire a mandatului Reprezentantului Special al Uniunii Europene pentru procesul de pace în Orientul Mijlociu
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 31 alineatul (2) și articolul 33,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:
   
               (1)
            
            
               La 23 ianuarie 2012, Consiliul a adoptat Decizia 2012/33/PESC (1) de numire a dlui Andreas REINICKE în calitate de Reprezentant Special al Uniunii Europene (RSUE) pentru procesul de pace în Orientul Mijlociu.
            
         
               (2)
            
            
               La 2 iulie 2013, Consiliul a adoptat Decizia 2013/350/PESC (2), prelungind mandatul RSUE până la data de 30 iunie 2014 și prevăzând o valoare financiară de referință pentru perioada cuprinsă între 1 ianuarie 2013 și 31 decembrie 2013.
            
         
               (3)
            
            
               La 27 noiembrie 2013, Comitetul politic și de securitate a confirmat calea de urmat propusă de Înaltul Reprezentant al Uniunii pentru afaceri externe și politica de securitate, plecând de la premisa că rolul și atribuțiile RSUE vor fi preluate deocamdată de Serviciul European de Acțiune Externă (SEAE) Mai mult decât atât, vor fi asigurate raportarea cu regularitate către statele membre, precum și contactele la nivel înalt.
            
         
               (4)
            
            
               Decizia 2013/350/PESC ar trebui, prin urmare, abrogată începând cu data de 1 ianuarie 2014,
            
         ADOPTĂ PREZENTA DECIZIE:
   Articolul 1
   Abrogare
   Decizia 2013/350/PESC se abrogă
   Articolul 2
   Reexaminare
   Chestiunea reprezentării viitoare a Uniunii în raport cu procesul de pace din Orientul Mijlociu se va reexamina înaintea lunii mai 2014.
   Articolul 3
   Intrarea în vigoare
   Prezenta decizie intră în vigoare la data adoptării.
   Aceasta se aplică de la 1 ianuarie 2014.
   
      Adoptată la Bruxelles, 20 ianuarie 2014.
      
         
            Pentru Consiliu
         
         
            Președintele
         
         C. ASHTON
         
      
   
   
      (1)  Decizia 2012/33/PESC a Consiliului din 23 ianuarie 2012 privind numirea Reprezentantului Special al Uniunii Europene pentru procesul de pace din Orientul Mijlociu (JO L 19, 24.1.2012, p. 17).
   
      (2)  Decizia 2013/350/PESC a Consiliului din 2 iulie 2013 de modificare și de prelungire a mandatului Reprezentantului Special al Uniunii Europene pentru procesul de pace în Orientul Mijlociu (JO L 185, 4.7.2013, p. 3).